Gotovo je! Mandžukić konačno potpisao za katarski Al-Duhail

Još se na ljeto pričalo o mogućem Mandžinom odlasku na Arapski poluotok, upravo u Al-Duhail, no tada je hrvatski napadač odustao zbog želje da se izbori za minutažu kod Maurizija Sarrija

<p><strong>Mario Mandžukić (33) </strong>novi je igrač<strong> Al-Duhaila!</strong> Bivši hrvatski reprezentativac napokon je razriješio svoju budućnost te je iz Italije svoje nogometne vještine preselio na katarske travnjake na sljedećih godinu i pol dana.</p><p><strong>POGLEDAJTE VIDEO:</strong></p><p>Još se ljetos pričalo o Mandžinom mogućem odlasku na Arapski poluotok, upravo u Al-Duhail, no tada je hrvatski napadač odustao zbog želje da se izbori za minutažu kod Maurizija Sarrija. Ipak, iz njegovih je planova ispao, a odnos kluba prema njemu u više je navrata bio iznimno nekorektan pa je Super Mario očito odlučio kako je vrijeme za odlazak.</p><p>Još prije nekoliko dana pojavio se i video u kojem izgleda da je Mandžukić u hotelu, u Al-Duhailovom dresu i na putu za liječnički pregled. Tu je sve prošlo u redu, kao i pregovori između Katarana i Talijana, a spominjala se cifra od 5 milijuna eura, no bilo je zapelo na relaciji Mandžukić - Al-Duhail.</p><p>Otkad je stigao u Juve 2015. godine zabio je 44 gola u 164 nastupa od kojih je vjerojatno najbolji onaj famozni protiv <strong>Reala </strong>kada je škaricama proparao mrežu 'kraljeva' u finalu Lige prvaka. Međutim, iako je Mandžo bio vojnik <strong>Juventusa, Sarri ga nije zavolio poput Allegrija. </strong>Kad mu je <strong>Allegri </strong>rekao da se prebaci na lijevu stranu, jer bi u napadu trebao igrati Higuain, koji je plaćen 90 milijuna eura, Mandžo se bez pogovora maknuo. I time kupio navijače Juventusa zauvijek. Jer dokazao je da mu je klub iznad vlastitih interesa, što se ne može reći za pola Juventusovih zvijezda. </p><p>I upravo je zato dobio novi ugovor do 2021. i činilo se da bi u Juventusu mogao čak i završiti karijeru. S djevojkom Ivanom živio je u elitnom dijelu Torina, na brdu iznad grada, i bio je izuzetno zadovoljan. No onda je došao već dvaput spomenuti Sarri i sve se promijenilo.</p><p>U tih pet mjeseci Sarrijeva terora Mandžo je lomio kamo će i na kraju se odlučio za egzotiku. No osim egzotike Mandžu čeka osam milijuna eura na godinu, plaća kakvu nema niti je ikad imao ijedan hrvatski nogometaš.</p><p><strong>Luka Modrić </strong>i <strong>Ivan Rakitić </strong>u Realu i Barceloni zarađuju između sedam i sedam i pol milijuna eura, <strong>Marcelo Brozović </strong>ima 6,5 milijuna, <strong>Dejan Lovren </strong>šest milijuna eura na godinu, <strong>Vedran Ćorluka </strong>u Lokomotivu ima 4,5 milijuna eura...</p><p>Jedini hrvatski sportaš koji će biti plaćeniji od Mandžukića je <strong>Bojan Bogdanović </strong>s 18 “milijunčeka” na godinu...</p>